ЂАК ПРВАК

Девојчица: Где си пошʼо, мали Марко?

Марко: Идем куда иде свако.

Кажу школа то се зове

И да тамо сви се воле.

Девојчица: А шта радиш у тој школи?

Је лʼ почиње живот нови?

Марко: Све је ново, све је лепо,

Кажу да сам баш процветʼо.

Пред нама је пут од звезда

Осам година смо део гнезда.

Девојчица: Какво гнездо, шта то причаш?

Марко: Школа пуна малих птића,

То су ђаци, мала бића.

Девојчица: И шта тамо ти сад радиш?

Марко: Пријатељства ту посадиш.

Потом знања многа стичеш

И веселу песму кличеш.

Дружиш се, а учиш уз то,

Да постанеш важан неко.

Девојчица: Шта се учи у тој школи?

Марко: Уче нас како се воли.

На ликовном ми бојимо,

Уче нас да бројимо.

Често песма буде тамо,

Чак и кад су слова само.

Око нас је цео свет

Чим почнемо први лет.

Добијемо крила већа,

Са лоптом је права срећа.

Девојчица: И ја бих да идем тамо!

Да провирим мало само.

Марко: Хајде са мном онда ти,

Весели су сада сви!